**Ульрыке Мейфарт** (ням.: Ulrike Meyfarth; нар. 4 мая 1956 года, Франкфурт-на-Майне) — заходнегерманская лёгкаатлетка, двухразовая алімпійская чэмпіёнка па скачках у вышыню. Сваё першае алімпійскае золата заваявала ў 1972 годзе ва ўзросце 16 гадоў, стаўшы самай маладой алімпійскай чэмпіёнкай у скачках у вышыню. Другую алімпійскую перамогу атрымала ў 1984 годзе ва ўзросце 28 гадоў, стаўшы самай узроставай алімпійскай чэмпіёнкай у гэтай дысцыпліне (цяпер апошні рэкорд належыць Рут Бейтыа, якая стала алімпійскай чэмпіёнкай у 2016 годзе ва ўзросце 37 гадоў).

1972, Алімпійскія гульні ў Мюнхене
----------------------------------

У Мюнхене ніхто не чакаў перамогі ад юнай спартсменкі, якая мела асабісты рэкорд 1,85 м. Супраць яе выступалі дасведчаныя і знакамітыя саперніцы на чале з сусветнай рэкардсменкай (1,92 м) аўстрыйкай Ілонай Гузенбаўэр.

3 верасня 1972 года Ульрыке мінула кваліфікацыйныя спаборніцтвы (1,76), а ў фінале, які адбыўся на наступны дзень, прадэманстравала зайздросныя для яе юных гадоў стрыманасць і тактычную пісьменнасць. З першых спроб яна паслядоўна брала вышыні 1,71, 1,76, 1,79, 1,82 і 1,85, а таксама вышыню 1,88, якая на 3 см перавышала яе асабісты рэкорд. Гэтую вышыню, акрамя яе, пераадолелі толькі дзве ўдзельніцы - сусветная рэкардсменка Ілона Гузенбаўэр і Іарданка Благоева. Благоева, як і Мейфарт, брала ўсе папярэднія вышыні з першай спробы і дзяліла з ёй першую пазіцыю, Гузенбаўэр была трэцяй, маючы пяць няўдалых спроб, у тым ліку адну на вышыні 1,88. Вырашальнай стала вышыня 1,90. Мэйфарт узяла яе з другой спробы, абедзве яе суперніцы пацярпелі няўдачу. Ужо ў рангу алімпійскай чэмпіёнкі Мейфарт з першай спробы пераадолела вышыню 1,92 м, паўтарыўшы сусветны рэкорд, і тройчы няўдала спрабавала скокнуць на 1,94 м.

Перамогшы на алімпійскім турніры ва ўзросце 16 гадоў, Мейфарт стала самай юнай алімпійскай чэмпіёнкай у гісторыі жаночых скачкоў у вышыню.

Зноскі
------

1. ↑  Ulrike Meyfarth // FemBio database Праверана 9 кастрычніка 2017.<a href='https://wikidata.org/wiki/Track:Q61356138'></a>
2. ↑  Ulrike Meyfarth // Brockhaus Enzyklopädie / Hrsg.: Bibliographisches Institut & F. A. Brockhaus, Wissen Media Verlag<a href='https://wikidata.org/wiki/Track:Q464633'></a><a href='https://wikidata.org/wiki/Track:Q2586178'></a><a href='https://wikidata.org/wiki/Track:Q237227'></a>

| ⛭ Алімпійскія чэмпіёнкі ў скачках у вышыню |
| --- |
| 
* **1928**: Канада Этэль Кэтэрвуд
* **1932**: Злучаныя Штаты Амерыкі Джын Шылі
* **1936**: Венгрыя Ібоя Чак
* **1948**: Злучаныя Штаты Амерыкі Эліс Коўчмэн
* **1952**: Паўднёва-Афрыканская Рэспубліка Эстэр Бранд
* **1956**: Злучаныя Штаты Амерыкі Мілдрэд Мак-Дэніел
* **1960**: Румынія Іаланда Балаш
* **1964**: Румынія Іаланда Балаш
* **1968**: Чэхаславакія Міласлава Рэзкава
* **1972**: Федэратыўная Рэспубліка Германіі (1949—1990) Ульрыке Мейфарт
* **1976**: Германская Дэмакратычная Рэспубліка Розмары Акерман
* **1980**: Алімпійскі сцяг Сара Сімеоні
* **1984**: Федэратыўная Рэспубліка Германіі (1949—1990) Ульрыке Мейфарт
* **1988**: Злучаныя Штаты Амерыкі Луіза Рытэр
* **1992**: Германія Хайке Хенкель
* **1996**: Балгарыя Стэфка Кастадзінава
* **2000**: Расія Алена Ялесіна
* **2004**: Расія Алена Слесарэнка
* **2008**: Бельгія Тыя Хелебаўт
* **2012**: Расія Ганна Чычарава
* **2016**: Іспанія Рут Бейтыя
* **2020**: Алімпійскі сцяг Марыя Ласіцкенэ

 |